Tolong jelaskan mengenai Empayar Mughal dalam bahasa melayu

Empayar Mughal, (atau sebutan lainnya Mogul) adalah sebuah kerajaan yang pada masa kemuncaknya memerintah Afghanistan, Pakistan, dan hampir kesuluruhan benua kecil India dari tahun 1526 sehingga 1857. Empayar ini diasaskan oleh pemimpin kerajaan Timuriyah, Babur pada tahun 1526 apabila dia mengalahkan Ibrahim Lodi, Sultan Delhi terakhir dalam Pertempuran Panipat Pertama. Perkataan Mughal adalah versi Indo-Aryan dari Mongol. Agama rasmi Mughal adalah Islam, dengan majoriti penduduk menganut agama Hindu.

Kerajaan ini sebahagian besar ditakluk oleh Sher Shah semasa pemerintahan Humayun, namun di bawah Akbar, kerajaan ini berkembang pesat, dan terus berkembang sampai akhir pemerintahan Aurangzeb. Jahangir, anak Akbar, memerintah kerajaan ini antara 1605-1627. Pada Oktober 1627, Shah Jahan, anak Jahangir mewarisi takhta dan kerajaan yang luas dan kaya di India. Pada abad tersebut, empayar ini mungkin merupakan kerajaan terbesar di dunia. Maharaja Mughal Shah Jahan, memerintahkan pembinaan Taj Mahal antara tahun 1630-1653 di Agra, India.

Setelah kematian Aurangzeb pada 1707, kerajaan Mughal mulai mengalami kemunduran, walaupun masih berkuasa selama 150 tahun berikutnya. Pada 1739, empayar ini dikalahkan oleh tentera dari Parsi yang dipimpin oleh Nadir Shah. Pada 1756, pasukan Ahmad Shah menceroboh Delhi sekali lagi. Empayar British akhirnya membubarkannya pada 1857.